turjo4nis/wikipedia-bn-dump-20250701 huggingface dataset:
গ্রেট এক্সপেকটেশানস

গ্রেট এক্সপেকটেশানস () বিখ্যাত ইংরেজ ঔপন্যাসিক চার্লস ডিকেন্সের লেখা উপন্যাস। এটি তার তেরতম উপন্যাস। ডেভিড কপারফিল্ড উপন্যাসের পর এটি দ্বিতীয় উপন্যাস যেখানে ডিকেন্স উত্তম পুরুষে উপন্যাস বর্ণনা করেছেন এবং এটি একটি বিল্ডাংসরোমান (Bildungsroman)। এই উপন্যাসটি ভিক্টোরিয়ান সাহিত্য যুগের একটি ক্লাসিক উপন্যাস। উপন্যাসটি প্রথম ১ ডিসেম্বর ১৮৬০ সালে সাপ্তাহিকভাবে পত্রিকায় প্রকাশিত হওয়া শুরু করে যা ১৮৬১ সালের আগস্ট মাস পর্যন্ত চলে।

কাহিনী সংক্ষেপ 
উপন্যাসটি ভিক্টোরিয়ান সাহিত্য যুগের একটি ক্লাসিক উপন্যাস। অসহায় অবস্থা থেকে মধ্যবিত্ত স্তরে উঠার, কিংবা ভদ্রলোক হয়ে ভদ্রসমাজে মেশার যে আকুলতা, বিচিত্র সব মানুষের আনাগােনায় পূর্ণ এ কাহিনী নিয়ে এ উপন্যাসের পটভূমি।

মা-বাবা হারা অনাথ বালক পিপ। একটি মাত্র বোন ছাড়া তার আর কেউ নেই। বোনের পরিবারেই সে আশ্রিত। বোনটি আবার খুব মুখরা স্বভাবের। পিপের উপর তার নির্যাতন ছিল একটা নিত্যনৈমিত্তিক ব্যাপার। পিপের ভগ্নিপতি কিন্তু খুবই ভালো মানুষ। পিপের প্রতি তার ছিল যথেষ্ট সমবেদনা। একদিন সন্ধ্যেবেলায় মা-বাবার কবরের কাছে  জেল-পালানো এক কয়েদির সাথে পিপের দেখা হয়। বোনের বাড়ি থেকে সে কয়েদির জন্য খাবার চুরি করে আনে। তার বোন তাকে খুব নির্যাতন করে। পিপ বাড়ি থেকে বের হয়ে যায়। গ্রামের এক চিরকুমারী, কিছুটা মানসিক ভারসাম্যহীন মহিলার বাড়িতে পিপের ঠাঁই হয়। সেখানে এস্টেলা নামক এক বালিকার সাথে তার পরিচয় থেকে প্রেম হয়। মেয়েটি ছিল ভারী অহংকারী। এস্টেলা পিতৃ পরিচয় জানত না। এক পালিতা মায়ের কাছে সে বড় হয়েছে। মা যেভাবে চেয়েছে, সে সেভাবে গড়ে উঠেছে। তার নিজস্বতা বলে কিছু নেই। এস্টেলার মা এস্টেলার মাধ্যমে যুবকদের নজর কাড়ত। এস্টেলার প্রেমের ফাঁদে ফেলে যুবকদের কষ্ট দেয়াই তার মায়ের ইচ্ছে। পিপকেও সেই উদ্দেশ্যেই আশ্রয় দিয়েছে মহিলা। যাহোক, এস্টেলা পরবর্তীতে পিপের জীবনে ব্যাপক প্রভাব ফেলে। এর মাঝে পিপের সামনে ভবিষ্যৎ সম্ভাবনার দুয়ার খুলে যায়। হঠাৎ করেই সে অনেক টাকাকড়ির মালিক বনে যায়। অপিরিচিত কেউ একজন তাকে বিপুল সম্পত্তি দান করে। পিপ চলে আসে শহরে। সেখানে সে পরিচিত হয় সমাজের নানা স্তরের মানুষের সাথে। কিন্তু এস্টেলার সাথে ভালােবাসার টানাপোড়েন দেখা দেয়। এস্টেলার অন্য এক ছেলের সাথে বিয়ে হয়ে যায়। 
পিপ তখন ধনাঢ্য হওয়ার স্বপ্নে বিভোর। এরই মধ্যে সে জানতে পারে  তাকে সম্পত্তি দেয়া ব্যক্তি আর কেউ নয় - জেল-পালোনো কয়েদি যে কিনা আবার এস্টেলার বাবা। এস্টেলার বাবা জানত না এস্টেলা বেঁচে আছে কিনা। বিচারের নামে প্রহসনে জেলখানায় তার মৃত্যু হয়। মৃত্যুর অন্তিম মূহুর্তে পিপ শুধু তাকে বলতে পেরেছিল, “আপনার মেয়ে বেঁচে আছে, আমি তাকে ভালোবাসি।”'''

তথ্যসূত্র 

ইংরেজি উপন্যাস
চার্লস ডিকেন্সের উপন্যাস
১৮৬১-এর উপন্যাস
পর্বক্রমে প্রথম প্রকাশিত উপন্যাস
চলচ্চিত্রে অভিযোজিত ব্রিটিশ উপন্যাস
নাটকে অভিযোজিত ব্রিটিশ উপন্যাস
এ টেল অব টু সিটিজ

এ টেল অব টু সিটিজ (A Tale of Two Cities) ইংরেজ ঔপন্যাসিক চার্লস ডিকেন্সের লেখা একটি উপন্যাস। ফরাসি বিপ্লবের পটভূমিকায় রচিত এই উপন্যাসে নাম ভূমিকায় লন্ডন ও প্যারিস শহরকে চিত্রায়িত করা হয়েছে। এছাড়াও উপন্যাসটিতে ফরাসি বিপ্লব শুরুর সময়ে ফ্রান্সের চাষিদের দুর্দশার কথা, বিপ্লবের প্রথম বছরগুলোয় বিপ্লবীদের নিষ্ঠুরতা এবং একই সময়ে লন্ডনের জীবনের সঙ্গে নানা পার্থক্যের কথা তুলে ধরা হয়।  মূলত এ সময় কিছু মানুষের জীবনকেই এ উপন্যাসের মাধ্যমে তুলে ধরা হয়েছে। অনেকে বলে থাকেন, উপন্যাসটিতে চার্লস ডিকেন্সের ব্যক্তিগত জীবনের কিছু ঘটনার প্রতিচ্ছবি রয়েছে।  ৪৫ অধ্যায়ের এ উপন্যাসটি ১৮৫৯ সালের এপ্রিল থেকে শুরু হয়ে ৩১ সপ্তাহ ধরে প্রকাশিত হয়। অতি জনপ্রিয় এই উপন্যাসের কাহিনীকে ভিত্তি করে এ পর্যন্ত তৈরি হয়েছে সিনেমা। বহুবার এটি প্রচারিত হয়েছে রেডিওতে এবং টেলিভিশনে। বানানো হয়েছে অনেক নাটক। এমনকি ১৯৫৭ সালে মঞ্চনাটক হিসেবেও উপন্যাসটির কাহিনী পরিবেশিত হয়েছিল। এ পর্যন্ত ‘এ টেল অব টু সিটিজ’ বিক্রি হয়েছে দুইশ’ মিলিয়নেরও বেশি কপি। সারা পৃথিবীতে অনুবাদ হয়েছে পঞ্চাশেরও বেশি ভাষায়।

কাহিনী সংক্ষেপ 

ফরাসি বিপ্লবের পূর্ববর্তী সময়ের এবং ফরাসি বিপ্লব চলাকালীন লন্ডন এবং প্যারিসের পটভূমিতে এই উপন্যাসের রচনা।কাহিনীর শুরুতে দেখা যায় যে Jerry Cruncher নামক এক বার্তাবাহক, টেলসন ব্যাংকের ম্যানেজার Mr. Jarvis Lorry কে একটি বার্তা এনে দেন, যার উত্তর হিসাবে লরিসাহেব বলেন,"Recalled to life."

উনি এই বার্তাটি পাঠান Alexandre Manette নামক একজন ফ্রেঞ্চ চিকিৎসকের উদ্দেশ্যে, যিনি ১৮ বছর ধরে বাস্তিল দুর্গে বন্দী দশায় থাকার পর অবশেষে মুক্তিলাভ করেন।
জারভিস লরির সাথে দেখা হয় ডাক্তার ম্যানেটের কন্যার Lucie Manette, যে এতকাল তার বাবাকে মৃত বলে ধরে এসেছিল। লরিসাহেব লুসিকে নিয়ে ফ্রান্সে যান তাকে তার বাবার সাথে দেখা করাতে।
সেখানে গিয়ে লুসিকে প্রথমে চিনতে না পারলেও পরে ডাক্তার ম্যানেট তার স্ত্রীর মুখের সাথে লুসির মুখের মিল খুঁজে পেয়ে তাকে নিজের কন্যা বলে চিনতে পারেন। এতকাল ডাক্তার ম্যানেটের জীবন অতিবাহিত হয়েছিল জুতো বানিয়ে, যে কাজটি তিনি জেলে থাকতে শিখেছিলেন।

charitra mulya
 লুসি ম্যানেট
 সিডনি কার্টন
 আর্নেস্ট ডেফার্জ
 চালর্স ডার্নে
 মিস প্রোস
 জারভিস লরি
 মার্কুইস
 জার্ভিস

তথ্যসূত্র 

ইংরেজি উপন্যাস
চার্লস ডিকেন্সের উপন্যাস
চলচ্চিত্রে অভিযোজিত ব্রিটিশ উপন্যাস
নাটকে অভিযোজিত ব্রিটিশ উপন্যাস
বেতার কার্যক্রমে অভিযোজিত উপন্যাস
কমিক্সে অভিযোজিত উপন্যাস
পর্বক্রমে প্রথম প্রকাশিত উপন্যাস
দ্য কাউন্ট অব মন্টি ক্রিস্টো

ল্য কোঁত দ্য মন্তে-ক্রিস্তো ( , ) দ্য কাউন্ট অব মন্টি ক্রিস্টো) আলেক্সাঁদ্র্ দ্যুমা রচিত একটি রোমান্টিক এবং রোমাঞ্চকর উপন্যাস। ফরাসি উপন্যাস। এটি ১৮৪৪ সাল থেকে ১৮৪৫ সাল পর্যন্ত ধারাবাহিকভাবে ১৮ খণ্ডে প্রকাশিত হয়।আলেক্সাঁদ্র্ দ্যুমার লেখা অন্য উপন্যাস থ্রি মাস্কেটিয়ার্স সপ্তদশ শতকের ক্রয়োদশ লুইকে নিয়ে লেখা হলেও দ্য কাউন্ট অব মন্টি ক্রিস্টো সম্রাট নেপোলিয়নের ও তার পরবর্তী সময়কার ফ্রান্স ও ইতালির পটভূমিতে বর্ণিত এক দুর্দান্ত কাহিনী।

কাহিনী সংক্ষেপ 
দ্যা কাউন্ট অফ মন্টেক্রিস্টো এর নায়ক এডমন্ড দান্তে মার্সেই-এর ফারাও নামক এক জাহাজে সেকেন্ড মেট হিসেব কাজ করে। জাহাজের ক্যাপ্টেন মৃত্যুর আগমুহুর্তে তাকে সম্রাট নেপোলিয়নের একটি চিঠি প্যারিসে পৌছানোর দায়িত্ব দেন। জাহাজের মেট দ্যাংলার এর সাথে শত্রুতার কারণে সে তার বিয়ের দিনে পুলিশের হাতে গ্রেফতার হয়। পুলিশ কমিশনারের বাবা ছিলেন এই চিঠির প্রাপক। তাকে বাচাতে পুলিশ কমিশনার দান্তেকে শ্যাতুদফ নামক ভয়ংকর কারাগারে প্রেরণ করে যেখান থেকে কেউই জীবিত বের হয়ে আসতে পারেনা। কারাগারে তার অ্যাবে ফারিয়া নামের এক পাদ্রীর সাথে দেখা হয় যে কারাগারের অভ্যন্তরেই নানাধরনের বই পড়ে এবং বিজ্ঞান চর্চা করে থাকে। তার কাছ থেকে দান্তে লুকানো একটি ধনভান্ডারের ম্যাপও পায়। ঘটনাচক্রে ফারিয়া মারা যায় এবং তার লাশ সেজে দান্তে জেলখানার বাইরে চলে আসে। ধনভান্ডার উদ্ধার করে দান্তে নতুন পরিচয়ে তার পিতৃপুরুষের শহরে ফিরে আসে। এসময় সে দেখতে পায় তার শত্রুরা অনেক উচু পদে আসীন হয়ে বসেছে। সে বিভিন্ন কৌশলে তাদেরকে তাদের পাপের শাস্তি দেয়।

চরিত্রসমূহ 
 এডমন্ড দান্তে
 ফাদার অ্যাবে ফারিয়া
 মার্সিডিজ
 দ্যাংলার
 ফার্নান্দ মন্টেগো
 ভিলফোর্ট
 এলবার্ট
 ভ্যালেন্টিন
 ম্যাক্সিমিলান

প্রকাশনা 
বাংলাদেশে সেবা প্রকাশনী পেপারব্যাকে বইটির অনুবাদ প্রকাশ করেছে। বইটি বাংলাদেশেও পাঠক জনপ্রিয়তা লাভ করে।

বহিঃসংযোগ 

 দ্য কাউন্ট অব মন্টি ক্রিস্টো, পুরো লেখা অডিয়তে PublicLiterature.Org
 দ্য কাউন্ট অব মন্টি ক্রিস্টো,লিবিরভক্স দ্বারা প্রকাশিত একটি অডিও বই,যা Internet Archive-এও পাওয়া যাবে 
 Tale Spinners for Children: The Count of Monte Cristo MP3 download
 Pierre Picaud: The "Real" Count 
 "Count of Monte Cristo Paris Walking Tour" identifies locations from the novel in Paris mapped on Google Maps

তথ্যসূত্র 

ফরাসি উপন্যাস
১৮৪৪-এর উপন্যাস
১৯শ-শতকের উপন্যাস
ঐতিহাসিক উপন্যাস
পর্বক্রমে প্রথম প্রকাশিত উপন্যাস
আলেক্সাঁদ্র্ দ্যুমার উপন্যাস
চলচ্চিত্রে অভিযোজিত উপন্যাস
বেতার কার্যক্রমে অভিযোজিত উপন্যাস
চলচ্চিত্রে অভিযোজিত ফরাসি উপন্যাস
কমিক্সে অভিযোজিত উপন্যাস
ভিডিও গেমে গৃহীত উপন্যাস
কল্পকাহিনীতে আত্মহত্যা
এমিলের গোয়েন্দা দল

এমিলের গোয়েন্দা দল (Emil and the Detectives) জার্মান লেখক এরিখ কেস্টনার রচিত বার্লিনের পটভূমিতে রচিত কিশোর উপন্যাস। বইটি ১৯২৯ সালে প্রকাশিত হয়। বইটির নাম জার্মান ভাষায় এমিল উন্ড ডি ডেটেক্টিভে (Emil und die Detektive)। বাংলাদেশে এই বই অবলম্বনে এমিলের গোয়েন্দা বাহিনী নামে শিশুতোষ চলচ্চিত্র নির্মিত হয়।

তথ্যসূত্র 

কিশোর উপন্যাস
১৯২৯-এর জার্মান উপন্যাস
দ্য ক্যান্টারবেরি টেলস

'দ্য ক্যান্টারবেরি টেলস (The Canterbury Tales)মুলত ১৪৭৮ সালে এটি প্রথম ছাপা হয়. এটি ১৭,০০০ লাইন বিশিষ্ট কাব্যে রচিত একটি অসমাপ্ত বর্ণনামূলক গল্পগ্রন্থ। এটিতে মোট ২৪টি গল্পের সংগ্রহ রয়েছে।  সাউথওয়ার্ক থেকে ক্যান্টারবেরি ক্যাথেড্রালে অবস্থিত সেন্ট থমাস বেকেটের সমাধির উদ্দেশ্যে গমনকারী তীর্থযাত্রীদের গল্প বলার প্রতিযোগিতার অংশ হিসেবে গল্পগুলো (অধিকাংশই পদ্য , যদিও কিছু কিছু গদ্যও রয়েছে) বর্ণিত হয় । প্রতিযোগিতার পুরস্কার ছিল ফেরার পথে সাউথওয়ারর্কের টাবার্ড সরাইখানায় একবেলা বিনা পয়সার খাবার।

জেফ্রি চসারের সাহিত্যিক জীবনের শুরুর দিকে রচিত ট্রয়লাস এন্ড ক্রিসেডে, হাউজ অব ফেম এবং পার্লামেন্ট অব ফাউল্স এর মত অনেক সাহিত্যকর্মের ধারাবাহিকতায়  দ্য ক্যান্টারবারি টেলস সাহিত্যকর্মটিকে বলা হয় চসারের ম্যাগনাম অপাস। তিনি তার গল্প এবং গল্পের চরিত্রগুলোর মধ্য দিয়ে সমসাময়িক ইংরেজদের সমাজের বিশেষ করে ব্রিটিশ চার্চের বিদ্রুপাত্মক ও সমালোচনামূলক চিত্র ফুটিয়ে তোলার চেষ্টা করেছেন। গঠনগতভাবে, সংগ্রহটি দ্য ডিক্যামেরন এর অনুরূপ যা ১৩৭২ সালে ইতালিতে চসারের কূটনৈতিক মিশনে তার অধ্যয়ন করার সম্ভাবনা রয়েছে।
চসার এখানে মৌলিক ও স্বতন্ত্র চরিত্রের রুপায়ন করেছেন ।চরিত্রগুলোর পেশা নানা ধরনের, নানা শ্রেণীর ।এর মধ্যে রয়েছে নাইট, স্কোয়ার,সৈনিক, ডক্টর, আইনঙ্গ,প্রভৃতি শ্রেণীর লোক, তেমনি রয়েছে অক্সফোর্ডের কেরানী, চাষী,ব্যবসায়ী,ছুতোর,তাতি,পাচক প্রভৃতি নিচু শ্রেণীর লোক ।সাধু,সন্ন্যাসী, ভিক্ষুকের উপস্থিতি ও বাদ য়ায় নি।

ইংরেজি সাহিত্য
১৪শ শতাব্দীর বই
বিবাচনকৃত বই
বর্ণনামূলক কবিতা
তিন মাস্কেটিয়ার

তিন মাস্কেটিয়ার () ফরাসি ভাষায় আলেক্সাঁদ্র্ দ্যুমা রচিত উপন্যাস। বইটি প্রথম প্রকাশিত হয় ১৮৪৪ সালে। উপন্যাসটির নায়ক আরতাঁনা, অ্যাথোস,পার্থোস এবং আরামিস। এই উপন্যাসটির ধারাবাহিকতায় আরো দুইটি গ্রন্থ রচনা করেছেন আলেক্সান্ডার দ্যুমা। এর মধ্যে একটি "ম্যান ইন দ্যা আয়রন মাস্ক" চরিত্রের কারণে বিখ্যাত দ্য ভিকম্‌তে ডি ব্রাগেলোঁ, বাংলায় যার অর্থ "দশ বছর পর"।

তার অন্যান্য কিছু কাজের মধ্যে, তিনি এটি ভূতলেখক অগাস্ট ম্যাকুয়েটের সহযোগিতায় লিখেছেন।

ফ্রান্সের রাজা এযোদশ লুই এর বিশ্বাস্ত মাস্কিটিয়ারর্স এর তিন সদস্য এথোস, প্রথোস ও আ্যারামিস এবং সদস্য উঠে আসা ডার্টানিয়ান মিলে ফ্রান্স ও রানী সন্মান বাঁচানোর জন্য রোমাঞ্চকর অভিজ্ঞতায় একটি কাহিনি

মূল চরিত্র 
অ্যাথোস
পর্থোস
আরামিস
দারতায়া
কন্সট্যান্ট বোনাসিও
মিলাডি

অভিযোজন

সংস্করণ

তথ্যসূত্র

বহিঃসংযোগ 

 
 থ্রি মাস্কেটিয়ার্স , অনলাইনে Ye Olde Library . 
 থ্রি মাস্কেটিয়ার্স ,পুরো লেখা এবং ইংরেজি অডিও.

ফরাসি উপন্যাস
১৮৪৪-এর উপন্যাস
১৯শ শতাব্দীর উপন্যাস
ঐতিহাসিক উপন্যাস
পর্বক্রমে প্রথম প্রকাশিত উপন্যাস
আলেক্সাঁদ্র্ দ্যুমার উপন্যাস
চলচ্চিত্রে অভিযোজিত উপন্যাস
চলচ্চিত্রে অভিযোজিত ফরাসি উপন্যাস
কমিক্সে অভিযোজিত উপন্যাস
ভিডিও গেমে গৃহীত উপন্যাস
লে মিজেরাবল

লে মিজেরাবল (ফরাসি: Les Misérables, ) ঔপন্যাসিক ভিক্টর হুগো রচিত ফরাসি উপন্যাস। ১৮৬২ সালে প্রকাশিত বইটিকে ১৯শ শতাব্দীর অন্যতম সেরা উপন্যাস হিসেবে ধরা হয়। এই বইয়ের কাহিনী জুন বিপ্লবের পটভূমিতে লেখা। এটি একজন প্রাক্তন কয়েদি জঁ ভালজঁর জেল জীবন ও মুক্তি এবং আরও কয়েকটি চরিত্রের জীবন সংগ্রাম নিয়ে আবর্তিত।

চরিত্রাবলি

প্রধান চরিত্র
 জঁ ভালজঁ - গল্পের প্রধান চরিত্র। দোকান থেকে রুটি চুরির দায়ে তার পাঁচ বছরের জেল হয়। চারবার জেল থেকে পালানোর বৃথা চেষ্টা ও সাজার মেয়াদ বৃদ্ধি পেলে ১৯ বছর পর জেল থেকে ছাড়া পায়।
 জাভের - একজন পুলিশ কর্মকর্তা, যে ভালজঁকে ধরার জন্য তার পিছনে লেগে আছে। পরিশেষে তার ভুল বুঝতে পেরে সে সিন নদীতে আত্মহুতি দেয়।
 ফঁতিন - প্যারিস শহরের সুন্দরী গ্রিজেত্তে, যার প্রেমিক ফেলিঁ তলমেস তাকে তার শিশু কন্যাসহ ছেড়ে চলে যায়। ফঁতিন তার মেয়েকে থেনারদিয়ে দম্পতির কাছে তত্ত্বাবধানের জন্য রেখে মসিয়ে মাদেলিনের ফ্যাক্টরিতে কাজে যোগ দেয়।
 কোসেত - ফঁতিন ও ফেলিঁ তলমেসের অবৈধ সন্তান। তার তিন থেকে আট বছর বয়স পর্যন্ত থেনারদিয়ে দম্পতি তাকে কাজের জন্য নিয়মিত মারধোর করত। তার মা ফঁতিনের মৃত্যুর পর ভালজঁ তাকে তাদের কাছ থেকে নিয়ে যায় এবং তার নিজের মেয়ের মত মানুষ করে।
 মারিয়ুস - একজন যুবক আইন বিষয়ের ছাত্র।
 মসিয়ে ও মাদমোয়াজেল থেনার্দিয়ে - পাঁচ সন্তান, দুই কন্যা ও তিন পুত্রের জনক-জননী। সরাইখানার পরিচালক এবং কসেত্তের তত্ত্ববধানকারী।
 এপোনিন - থেনার্দিয়ে দম্পতির বড় কন্যা।
 গাভ্রোশ - থেনার্দিয়ে দম্পতির মেজো সন্তান ও বড় পুত্র।
 ম্যুরিয়েল - দিগনের বিশপ।

অপ্রধান চরিত্র
 আজেলমা
 বামাতাবোয়া
 বাপ্তিস্তিন ম্যুরিয়েল
 ব্লাশেভেল
 বুগোঁ
 ব্রেভে
 ব্রুজোঁ
 শাম্পমাথিউ
 শেনিলদিউ

উপযোগকরণ
 ১৯৩৫-এর চলচ্চিত্র - রিচার্ড বোলেস্‌লাভ্‌স্কি পরিচালিত, ফ্রেডেরিক মার্খ ও চার্লস লাফটন অভিনীত চলচ্চিত্র। ছবিটি ৮ম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ সহকারী পরিচালিক এবং শ্রেষ্ঠ চিত্রসম্পাদনার পুরস্কারের জন্য মনোনীত হয়।
 ১৯৩৭-এর বেতার অনুষ্ঠান - অরসন ওয়েলস প্রযোজিত বেতার অনুষ্ঠান।
 ১৯৫২-এর চলচ্চিত্র - লুইস মাইলস্টোন পরিচালিত এবং মাইকেল রেনি ও রবার্ট নিউটন অভিনীত চলচ্চিত্র।
 ১৯৫৮-এর চলচ্চিত্র - জঁ পল ল চানোইস পরিচালিত এবং জঁ গাবিন, বের্নার ব্লিয়ার ও বোরভিল অভিনীত চলচ্চিত্র।
 ১৯৭৮-এর টিভি চলচ্চিত্র - রিচার্ড জর্ডান ও অ্যান্থনি পার্কিন্স অভিনীত চলচ্চিত্র।
 ১৯৮০-এর সঙ্গীতধর্মী নাটক - আলেইন বোবলিল ও ক্লদ-মিচেল শোনবার্গ অভিনীত মঞ্চনাটক চলচ্চিত্র।
 ১৯৯৫-এর চলচ্চিত্র - ক্লদ লেলোচ পরিচালিত এবং জঁ-পল বেলমন্দো অভিনীত চলচ্চিত্র।
 ১৯৯৮-এর চলচ্চিত্র - লিয়াম নিসন ও জেওফ্রি রাশ অভিনীত চলচ্চিত্র।
 ২০০০-এর মিনি ধারাবাহিক - জেরার দেপার্দিউ ও জন মালকোভিচ অভিনীত টেলিভিশন মিনি ধারাবাহিক।
 ২০১২-এর চলচ্চিত্র - ১৯৮০-এর সঙ্গীতধর্মী নাটক অবলম্বনে নির্মিত এবং হিউ জ্যাকম্যান, রাসেল ক্রো, অ্যান হ্যাথাওয়ে ও এমান্ডা সাইফ্রেড অভিনীত চলচ্চিত্র। ছবিটি আটটি বিভাগে একাডেমি পুরস্কারের মনোনয়ন লাভ করে এবং তিনটি পুরস্কার জয় করে।

তথ্যসূত্র

১৯৬২-এর উপন্যাস
ফরাসি উপন্যাস
ভিক্টর হুগো রচিত উপন্যাস
কল্পকাহিনীতে ১৮৩২
কল্পকাহিনীতে আত্মহত্যা
বেতার কার্যক্রমে অভিযোজিত উপন্যাস
চলচ্চিত্রে অভিযোজিত ফরাসি উপন্যাস
কমিক্সে অভিযোজিত উপন্যাস
ভিডিও গেমে গৃহীত উপন্যাস
ভিক্টর হুগো লিখিত উপন্যাস
প্যারাডাইস লস্ট

প্যারাডাইস লস্ট ইংরেজ কবি জন মিল্টন রচিত মহাকাব্য। বাইবেল-এর কাহিনীকে ভিত্তি করে রচিত এই মহাকাব্য ১৬৬৭ সালে প্রকাশিত হয়েছিল। প্রথম সংস্করণে এটি দশ খণ্ডে প্রকাশিত হলেও ১৬৭৪ সালের দ্বিতীয় সংস্করণে এটি বারো খণ্ডে প্রকাশিত হয়।এটি একটি মহাকাব্য যা ব্লাঙ্ক ভার্‌স বা মুক্ত ছন্দে রচিত।মহাকাব্য টি বাইবেল এর কাহিনির ওপর ভিত্তি করে রচিত। প্রথম খণ্ডে মিল্টনের উদ্দেশ্য লক্ষ করা যায় মুলত মানুষের প্রতি ঈশ্বরের দৃষ্টিভঙ্গি কে প্রকাশ করা।
বাংলা সাহিত্যের প্রথম মহাকাব্য 'মেঘনাদবধ' কাব্যে 'প্যারাডাইস লস্ট' কাব্যের ছায়া পরিলক্ষিত হয়।

তথ্যসূত্র 

 
 
 
 .

বহিঃসংযোগ 
 Major Online Resources on Paradise Lost
 Librivox recording of Paradise Lost (mp3/ogg)

ইংরেজি মহাকাব্য
মহাকাব্য
জন মিলটনের কবিতা
বাইবেলের অনুচ্ছেদ
সৃষ্টিতত্ত্ব
গালিভার’স ট্রাভেলস

গালিভার'স ট্রাভেলস (ইংরেজি: Gulliver's Travels, গালিভারের ভ্রমণবৃত্তান্ত) হল অ্যাংলো-আইরিশ লেখক ও ধর্মযাজক জোনাথন সুইফট রচিত একটি ইংরেজি উপন্যাস। বইটির পুরো নাম ট্রাভেলস ইনটু সেভারেল রিমোট নেশনস অফ দ্য ওয়ার্ল্ড, ইন ফোর পার্টস। বাই লেমুয়েল গালিভার, ফার্স্ট আ সার্জন, অ্যান্ড দেন আ ক্যাপ্টেন অফ সেভারেল শিপস (ইংরেজি: Travels into Several Remote Nations of the World, in Four Parts. By Lemuel Gulliver, First a Surgeon, and then a Captain of several Ships)। বইটি ১৭২৬ সালের ২৮ অক্টোবর প্রথম প্রকাশিত হয়। ১৭৩৫ সালে বইটির সংস্করণ করা হয়। এই উপন্যাসে সুইফট মানব চরিত্রকে ব্যঙ্গ করেছেন এবং সাহিত্যের প্রচলিত ভ্রমণবৃত্তান্ত ধারাটির প্যারোডি করেছেন। গালিভার'স ট্রাভেলস সুইফটের সবচেয়ে বিখ্যাত রচনা। এটিকে ইংরেজি সাহিত্যের একটি ধ্রুপদি গ্রন্থ মনে করা হয়। পরবর্তীকালে এই উপন্যাস অবলম্বনে একাধিক নাটক ও চলচ্চিত্র নির্মিত হয়েছিল।

বইটি প্রকাশমাত্রই জনপ্রিয়তা পেয়েছিল। ১৭২৬ সালে জন গে সুইফটকে লেখা একটি চিঠিতে বলেছেন, "ক্যাবিনেট কাউন্সিল থেকে নার্সারি - সর্বত্রই এই বই পঠিত হয়।" বইটি কখনই আউট অফ প্রিন্ট হয়নি।

তথ্যসূত্র

আরও দেখুন 
গালিভার্স ট্রাভেলস (চলচ্চিত্র)
 উপন্যাস
 ইংরেজি সাহিত্য
 জোনাথন সুইফট

বহিঃসংযোগ

অনলাইন পাঠ্য 
 
 
 Gulliver's Travels , full text and audio.
 RSS edition of the text
 Searchable version in multiple formats ( html, XML, opendocument ODF, pdf (landscape, portrait), plaintext, concordance ) SiSU

ইংরেজি উপন্যাস
বিদ্রুপাত্মক উপন্যাস
বেতার কার্যক্রমে অভিযোজিত উপন্যাস
পৃথিবী সম্পর্কে কল্পকাহিনী
কাল্পনিক দেশের পটভূমিতে উপন্যাস
ব্রিটিশ দার্শনিক উপন্যাস
বিলিরুবিন

হিম (হিমগ্লোবিনের লৌহযুক্ত প্রস্থেটিক গ্রুপ) ভেঙে যে সমস্ত বর্জপদার্থ তৈরি হয় হলুদ পিত্ত রঙ্গক বিলিরুবিন তাদের অন্যতম (আরেকটি হল কার্বন মনোক্সাইড)। বিলিরুবিন বিজারিত হলে সবুজ বিলিভার্ডিন তৈরি হয়।

রক্তের বিলিরুবিন যকৃতে গ্লুকো-ইউরোনিক অ্যাসিডযুক্ত হয়ে জলদ্রাব্য হয় এবং পিত্তের মাধ্যমে ক্ষুদ্রান্ত্র পৌছায়। সেখানে ব্যক্টেরিয়া দ্বারা অর্ধেক বিলিরুবিন থেকে ইউরোবিলিনোজেন উৎপন্ন হয় যা অন্ত্র থেকে শোষিত হয়ে শেষে হলুদ ইউরোবিলিন হিসাবে মূত্রে (প্রস্রাব/পেচ্ছাপ) পৌছায় বলে মূত্রের রং হলুদ। পায়খানার রং হল হলুদ বিলরুবিন ও খয়েরী স্টারকোবিলিনের মিশ্রণ। ইউরোবিলিনোজেন অন্ত্রে থেকে গেলে জারিত হয়ে খয়েরী স্টারকোবিলিন তৈরি করে।

দেহে বিলরুবিন বেশি হলে তাকে জন্ডিস বলে।

বিপাক

মোট বিলিরুবিন = প্রত্যক্ষ বিলিরুবিন + পরোক্ষ বিলিরুবিন

তথ্যসূত্র 

জৈব রঙ্গক পদার্থ
যকৃৎবিজ্ঞান
বিপাক
পিত্ত

পিত্তরস () এক প্রকার দেহাভ্যন্তরীণ ক্ষরণ যা তৈল বা স্নেহ জাতীয় খাদ্যের   পরিপাকে বিশেষ ভূমিকা রাখে। এর বর্ণ পীতাভ-সবুজ এবং স্বাদ তিক্ত। পিত্ত দেহের একটি প্রধান অঙ্গ যকৃতে উৎপন্ন হয়, অতঃপর পিত্তথলীতে ঘনীভূত হয় ও সঞ্চিত থাকে। পিত্তথলি থেকে এটি পিত্তনালীর মধ্য দিয়ে পরিপাকতন্ত্রের ক্ষুদ্রান্তে প্রবেশ করে এবং খাদ্য পরিপাকে সাহায্য করে।

পিত্তের উপাদান হলো  (৯৭-৯৮) %  জল, ০.৭ %  পিত্ত লবণ, ০.২ % বিলিরুবিন, ০.৫১ % চর্বি (কোলেস্টেরল, ফ্যাটি এসিড এবং লেসিথিন), এবং লিটার প্রতি ২০০ মিলি ইকুইভ্যালেন্ট অজৈব লবণ

আয়ুর্বেদে অগ্নির রূপকে পিত্ত সম্ভবতঃ দেহ প্রতিরক্ষা (immune) ব্যবস্হাকে বর্ণনা করে (বায়ু=air/?nervous system,পিত্ত=fire/?immune system, কফ=humor/?endocrine system)। ক্ষুদ্রান্ত্র-তে চর্বি জাতীয় খাদ্যের পরিপাক করতে এটি সাহায্য করে। মানব দেহের যকৃতে অনবরত তৈরি পিত্ত পিত্তথলি নামক অঙ্গে জমা থাকে এবং ঘন হতে থাকে। খাদ্য গ্রহণের পর এটি ক্ষুদ্রান্ত্রের ডিওডেনাম নামক অংশে চলে যায়। পিত্তের শতকরা ৯৭ ভাগ পানি,০.৭ ভাগ

পিত্তের উপাদান 
 জল
 পিত্তরঙ্গক:
 বিলিরুবিন
 বিলিভার্ডিন
 পিত্তলবণ (কোলেস্টেরল-জাত কোলিক অ্যাসিডের লবণ), মানবের ক্ষেত্রে:
 গ্লাইকোকোলিক অ্যাসিড
 টরোকোলিক অ্যাসিড
 লিথোকোলিক অ্যাসিড
 কোলেস্টেরল
 লেসিথিন

বিভিন্ন প্রাণীর পিত্ত

চৈনিক চিকিৎসায় ভালুক পিত্ত

ওষুধ হিসাবে পিত্তলবণ 
আরসো-ডিঅক্সি-কোলিক অ্যাসিড (UDCA/urso deoxy cholic acid), ursa=ভালুক

পিত্তের কাজ 
 স্নেহপদার্থকে দ্রবীভূত করে ছোট ছোট বর্তুলাকার মাইসেলি তৈরি করে যা স্নেহপদার্থ পাচনে দরকার।
 স্নেহদ্রাব্য পদার্থের যাকৃতিক রেচন।

পিত্ত রস
যকৃত পিত্তরস তৈরি করে। পিত্তরসের মধ্যে পানি, পিত্তলবণ এবং কোলেস্টেরল ও খনিজ লবণ প্রধান। যকৃতের নিচের অংশে পিত্তথলি সংযুক্ত থাকে। এখানে পিত্তরস জমা হয়। পিত্তরস গাঢ় সবুজ বর্ণের এবং তিক্ত স্বাদ বিশিষ্ট।পিত্তরস প্রয়োজনে ডিউডেনামে এসে পরোক্ষভাবে পরিপাকে অংশ নেয়। পিত্তরসে কোন উৎসেচক বা এনজাইম থাকে না। পিত্তরস খাদ্যের অম্লভাব প্রশমিত করে এবং ক্ষারীয় পরিবেশ সৃষ্টি করে। এই পরিবেশ খাদ্য পরিপাকের অনুকূল। পিত্তরস চর্বি জাতীয় খাদ্যকে ক্ষুদ্র দানায় পরিণত করে যা লাইপেজ সহযোগে পরিপাকে সহায়তা করে।

পিত্তনালী

অবরুদ্ধ পিত্তনালী 
রক্তে অত্যধিক বিলিরুবিনের কারণে জন্ডিস হয়। পিত্তলবণ রক্তের মাধ্যমে চামড়ায় প্রবেশ করলে ভয়ঙ্কর চুলকানি হয়।

তথ্যসূত্র

বহিঃসংযোগ

যকৃৎ
দেহজ ক্ষরণ
পাচক রস
দৈহিক তরল
পরিপাকতন্ত্র
জীবজ অণু
যকৃৎবিজ্ঞান
কলেরা

কলেরা ভিব্রিও কলেরা (Vibrio cholerae) নামক ব্যাকটেরিয়া ঘটিত ক্ষুদ্রান্ত্রের একটি সংক্রামক রোগ। এ ব্যাধি উপসর্গবিহীন অথবা মৃদু অথবা মারাত্মক হতে পারে। কলেরার প্রধান উপসর্গ হলো ঘনঘন চাল ধোয়া পানির মত পাতলা পায়খানা। এছাড়াও থাকতে পারে পেটব্যথা, জলাভাবে শারীরিক দুর্বলতা এবং চিকিৎসাবিহীন অবস্থায় থাকলে শেষপর্যন্ত পানিশূন্যতার কারণে মৃত্যু ঘটতে পারে।

কলেরা একটি Vibrio cholerae-র কয়েকটি সেরোটাইপ দিয়ে হতে পারে। এদের মধ্যে কিছু সেরোটাইপ অন্যগুলোর চেয়ে বেশি মারাত্মক রোগ ঘটাতে পারে। শুধু ও১ (O1) এবং ও১৩৯ (O139) সেরোগ্রুপ কলেরা মহামারি ও অতিমারী ঘটায়। মানব শরীরে সংক্রমণের প্রধান বাহক দূষিত পানি অথবা দূষিত খাদ্য।

রোগের কারণসমূহ 
সাধারণত আক্রান্ত রোগীর মলের মাধ্যমে এ রোগ ছড়ায়। সাধারত পয়ঃপ্রণালীর সুষ্ঠু ব্যবস্থার অভাবে আক্রান্ত ব্যক্তির মল, খাবার ও পানির সংস্পর্শে এসে খাবার ও পানিকে দূষিত করে। পরবর্তীতে উক্ত খাবার ও পানি গ্রহণের মাধ্যমে কলেরার জীবাণু সুস্থ মানুষের দেহে প্রবেশ করে আক্রান্ত করে। সাধারণত যে কোন পরিবেশেই কলেরার জীবাণু দীর্ঘদিন বেঁচে থাকতে পারে।

উপসর্গ-লক্ষণ 
কলেরার সংক্রমণ প্রায়ই মৃদু বা উপসর্গহীন হয়ে থাকে। কিন্তু, কিছু ক্ষেত্রে এটি গুরুতর হতে পারে। ভিব্রিও কলেরা দ্বারা দূষিত খাবার পানি অথবা দূষিত খাদ্য গ্রহণের পর বার ঘণ্টা থেকে পাঁচ দিনের মধ্যে কলেরার লক্ষণ প্রকাশ পায়।

গুরুতরভাবে আক্রান্ত রোগীর ক্ষেত্রে যা দেখা যায়:
  
 ঘনঘন চাল ধোয়া পানির মত পাতলা পায়খানা
 বমি
 পায়ের শিরটান
 শরীর থেকে অতিরিক্ত জল বেরিয়ে গেলে পানিশূন্যতা ও শক দেখা দিতে পারে।

রোগ প্রক্রিয়া 
ভিব্রিও কলেরা কলেরা টক্সিন নামের এন্টেরোটক্সিন তৈরি করে যার বিষক্রিয়ায় ক্ষুদ্রান্ত্রের প্রাচীরের আবরণী কলা থেকে প্রচুর পরিমাণে ক্লোরাইড ও জল চোঁয়াতে থাকে যা চাল ধোয়া পানির মত পাতলা পায়খানা গঠন করে। জোরালো সংক্রমণ ও টক্সিনের বিষক্রিয়া হলে কলেরার প্রাণঘাতী ক্রিয়ায় ১ ঘণ্টায় একজন সম্পূর্ণ সুস্থ মানুষের রক্তচাপ অস্বাভাবিক কমে যেতে পারে ও ২-৩ ঘণ্টায় মৃত্যু পর্যন্ত হতে পারে। সাধারণ মাঝারি মাপের সংক্রমণে ৪-১২ ঘণ্টায় শক (অর্থাৎ নিম্ন রক্ত চাপ ইত্যাদি কারণে দেহের সমস্ত অংশে রক্ত সরবরাহের অভাব) এবং পরবর্তী দেড় দিন বা কয়েক দিনের মধ্যে মৃত্যু হতে পারে।

আক্রমণ সম্ভাবনা

কলেরা টীকা 
কলেরা টীকা

তথ্যসূত্র

বহিঃসংযোগ 
 "কলেরা:." () - Centers for Disease Control and Prevention
 

সংক্রামক রোগ
অণুজীববিজ্ঞান
মল পরীক্ষার মাধ্যমে নির্ণয়যোগ্য অবস্থা
উদরাময়
খাদ্যবাহিত অসুস্থতা
পরিপাক নালির ব্যাধি
অন্ত্রের সংক্রামক রোগ
গ্রীষ্মমণ্ডলীয় রোগ
মহামারি
পয়ঃনিষ্কাশন
পানিবাহিত রোগ
টিকার মাধ্যমে প্রতিষেধযোগ্য রোগ
কলেরা
কলেরা টক্সিন

কলেরার জীবাণু ভিব্রিও কোলেরি (''Vibrio cholerae)দ্বারা ক্ষরিত এক্সোটক্সিন (Exotoxin)।

আবিষ্কার 
১৯৫৩ সালে কলকাতার বসু বিজ্ঞান মন্দিরে এস এন দে এই অণু আবিষ্কার করেন।

গঠন 

টক্সিনটি এবি৫ (AB5) ধরনের অর্থাৎ একটি এ(A) ও ৫টি বি (B) পেপটাইড মিলে গঠিত।

কার্যপ্রণালী 
বি পেপটাইড আন্ত্রিক কোষের দেওয়ালে জিএম১ গ্লাইকোপ্রোটিনকে বন্ধন করে টক্সিনকে এন্ডোসাইটোসিস দ্বারা কোষমধ্যে প্রবেশ করায়। তারপর এ পেপটাইড রেট্রোট্রান্সলোকেশন দ্বারা সাইটোপলাজমে প্রবেশ করে ও জিএস্ প্রোটিনকে এডিপি রাইবোসিল যোগ দ্বারা চিরসক্রিয় করে দেয়, যা ক্রমাগত ক্লোরাইড ও জল ক্ষরণ দ্বারা পাতলা জলের মত পায়খানা ঘটায়।

টক্সিন
অঞ্জন দত্ত

অঞ্জন দত্ত একজন ভারতীয় বাঙালি সঙ্গীতশিল্পী, চলচ্চিত্র অভিনেতা এবং পরিচালক। তিনি সঙ্গীতের জন্যে বেশি পরিচিত৷ তার বিখ্যাত গানগুলির মধ্যে “বেলা বোস”, “রঞ্জনা আমি আর আসবোনা” অন্যতম। তার ছেলেবেলা কেটেছে দার্জিলিং-এ। তিনি কলকাতা বিশ্ববিদ্যালয় থেকে ইংরেজি সাহিত্যে মাস্টার্স করেছেন। অঞ্জন দত্তকে নিয়ে অঞ্জনযাত্রা নামে বাংলাদেশের সাজ্জাদ হুসাইন একটি বই লিখেছেন।

প্রাকজীবন 
১৯৫৩ সালের ১৯ জানুয়ারি দত্তের জন্ম হয়। তার ছেলেবেলা কাটে দার্জিলিঙয়ে।  সেখানকার সেইন্ট পল’স স্কুলে তার শিক্ষাজীবনের শুরু হয়।

তিনি কাজের অভাবে কিছুদিন কলকাতাভিত্তিক দৈনিক দ্য স্টেটসম্যান এ সাংবাদিকের কাজ করেন।

অভিনয় 
অঞ্জন দত্ত ১৯৮১ সাল থেকে সিনেমায় অভিনয় করছেন এবং ১৯৯৮ সাল থেকে সিনেমা নির্মাণও শুরু করেন। তাকে দেখা গেছে ‘একদিন অচানক’, ‘যুগান্ত’, ‘অন্তরীণ’, ‘নির্বাক’, ‘জানি দেখা হবে’, ‘চিত্রাঙ্গদা’, ‘দেখা’, ‘মিস্টার এন্ড মিসেস আইয়ার’ সহ আরো বেশ কিছু সিনেমায়। তিনি মৃণাল সেনের পরিচালিত ‘চালচিত্র’তে প্রথম অভিনয় করেন। এই ছবিতে অভিনয়ের জন্য তিনি ভেনিস ফিল্ম ফেস্টিভ্যালে সেরা নবাগত অভিনেতার পুরস্কার অর্জন করেন।

অঞ্জন দত্ত ‘দ্য বং কানেকশন’, ‘রঞ্জনা আমি আর আসবো না’, ‘চলো…লেট’স গো’, ‘দত্ত ভার্সাস দত্ত’, ‘ম্যাডলি বাঙালি’, ‘শেষ বলে কিছু নেই’, সহ ব্যোমকেশ সিরিজের বেশ কিছু সিনেমা পরিচালনা করেছেন।

অঞ্জন দত্ত'র গানের এ্যালবাম 
 শুনতে কি চাও? - ১৯৯৪
 পুরোনো গিটার -১৯৯৫
 ভালবাসি তোমায় - ১৯৯৬
 কেউ গান গায় - ১৯৯৭
 প্রিয় বন্ধু (বাংলাদেশে "গানে গানে ভালবাসা" শিরোনামে মুক্তিপ্রাপ্ত; অঞ্জন দত্ত, নিমা রহমান ও পরশপাথর) - ১৯৯৮
 চলো বদলাই - ১৯৯৮
 হ্যালো বাংলাদেশ - ১৯৯৯
 কলকাতা-১৬ - ১৯৯৯
 বান্দ্রা ব্লুজ (ইংরেজি এ্যালবাম) - ২০০০
 অসময় - ২০০০
 রং পেন্সিল - ২০০১
 অনেকদিন পর (অঞ্জন দত্ত ও কবির সুমন) - ২০০৪
 ইচ্ছে করেই একসাথে (অঞ্জন দত্ত ও বাপ্পা মজুমদার) - ২০০৫
 দ্য বং কানেকশন (ছায়াছবির গান) - ২০০৭
 আমি আর গদদ (নীল দত্ত ও অঞ্জন দত্ত) - ২০০৭
 আবার পথে দেখা (অঞ্জন দত্ত, বাপ্পা মজুমদার ও এস, আই টুটুল) - ২০০৭
 ঊনষাট -২০১৪

পরিচালিত ছবি 
 ০১. বড়দিন - ১৯৯৮
 ০২. বো ব্যারাকস ফরএভার - ২০০৪
 ০৩. কলকাতা - ২০০৫
 ০৪. দ্য বঙ কানেকশন - ২০০৬
 ০৫. চলো, লেটস গো! - ২০০৮
 ০৬. চৌরাস্তা ক্রসরোডস অফ লাভ - ২০০৯
 ০৭. ম্যাডলি বাঙ্গালী - ২০০৯
 ০৮. ব্যোমকেশ বক্সী - ২০১০
 ০৯. রঞ্জনা আমি আর আসবোনা- ২০১১
 ১০. আবার ব্যোমকেশ - ২০১২
 ১১. দত্ত ভার্সেস দত্ত - ২০১২
 ১২. গণেশ টকিস - ২১ জুন, ২০১৩
 ১৩. শেষ বলে কিছু নেই - ২০১৪
 ১৪. ব্যোমকেশ- ২০১৫
 ১৫. ব্যোমকেশ ও চিড়িয়াখানা - ২০১৬
 ১৬. হেমন্ত - ২০১৬
 ১৭. ব্যোমকেশ ও অগ্নিবাণ - ২০১৭

তথ্যসূত্র

বহিঃসংযোগ 

 

১৯৫৩-এ জন্ম
জীবিত ব্যক্তি
বাঙালি চলচ্চিত্র পরিচালক
বাঙালি সঙ্গীতশিল্পী
২০শ শতাব্দীর ভারতীয় সঙ্গীতশিল্পী
বাঙালি চলচ্চিত্র অভিনেতা
বাঙালি সঙ্গীতজ্ঞ
বাঙালি অভিনেতা
ভারতীয় নেপথ্য গায়ক
২১শ শতাব্দীর ভারতীয় সঙ্গীতশিল্পী
কলকাতার চলচ্চিত্র পরিচালক
২০শ শতাব্দীর ভারতীয় গায়ক
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
কলকাতার সঙ্গীতশিল্পী
বাঙালি গীতিকার
ভারতীয় টেলিভিশন পরিচালক
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় পুরুষ গীতিকার
২১শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় গায়ক
ভারতীয় চলচ্চিত্র অভিনেতা
২১শ শতাব্দীর ভারতীয় গীতিকার
হুগো ইয়াং

হুগো ইয়াং (জন্ম: ১৩ অক্টোবর, ১৯৩৮ - মৃত্যু: ২২ সেপ্টেম্বর, ২০০৩) প্রয়াত ইংরেজ সাংবাদিক ও লেখক। দৈনিক গার্ডিয়ান পত্রিকার জন্যে লিখতেন। তিনি যুক্তরাজ্যের প্রধানমন্ত্রী মার্গারেট থ্যাচার-এর জীবনী লিখে সুনাম অর্জন করেন।

জন্ম ও শিক্ষাজীবন

কর্মজীবন

পুরস্কার ও সম্মাননা

তথ্যসূত্র

বহি:সংযোগ 

ইংরেজ সাংবাদিক
১৯৩৮-এ জন্ম
২০০৩-এ মৃত্যু
মলাশয়ের ক্যান্সারে মৃত্যু
গার্ডিয়ানের সাংবাদিক
ইংল্যান্ডে ক্যান্সারে মৃত্যু